**Стевче Алушовски** е поранешен македонски ракометар, и член на Македонската ракометна репрезентација, актуелен тренер на Тор Акурејри. Играл на позицијата лево крило. Роден е на 1 октомври 1972

 година, во Сиднеј, Австралија, но набргу на рани години со семејството се враќа во Битола, од каде што потекнува неговото семејство. Во Битола ги завршува основното, средното и високото образование.

Играчка кариера
---------------

Својата ракометна кариера ја започнува во Битола, каде што уште во детството ги прави првите чекори во ракометот во младинската школа на РК Пелистер. На 17 годишна возраст во сезоната 1990/91, станува член на првата екипа на РК Пелистер од Битола. Во текот на својата кариера играл за РК Пелистер, РК Преспа Јафа Промет од Ресен, РК Вардар од Скопје, а од 2010 преминал во РК Металург. Својата кариера најмногу ја поминал во РК Пелистер (10 сезони) и РК Вардар (9 сезони).

Во неговите професионални успеси се вбројуваат освоени единаесет првенства на Македонија и осум купови на Македонија. Во 2004 година е прогласен за најдобар ракометар на Македонија. Во својата спортска кариера има три настапи во Младинската репрезентација на Југославија. За Македонската ракометна репрезентација одиграл 243 натпревари со 352 постигнати голови голови.

За Македонската ракометна репрезентација одиграл 215 натпревари и учествувал на повеќе Европски и Светски првенства. Најзапметени ќе останат неговите решавачки голови и асистенции на Светското првенство во Хрватска во 2009, на натпреварите против Полска и Русија, по кои Македонија се пласира во втората фаза.

Тренерска кариера
-----------------

По завршувањето на својата богата играчка кариера Стевче Алушевски, останал во ракометот каде продолжил да се занимава како тренер и главен менаџер на битолските ракометни екипи: РК Пелистер, каде поради разидување со раководството и покрај извонредната есенска полусезона во 2018/2019 каде под негово водство, Пелистер го завршил првиот дел од сезоната на водачката позиција на табелата со само еден пораз на стартот и фантастична серија од 11 победи по ред, по што на почетокот на 2019 бил назначен за тренер на РК Еурофарм Работник.

Во август 2021 година Алушевски се преселил на Исланд, и станал тренер на ракометниот клуб Тор Акурејри. По завршувањето на сезоната 2021–22, тој го обновил договорот со клубот на уште три години.

Наводи
------

1. ↑  „Алушовски парафира со Тор Акурејри и чека заминување за Исланд". *gol.mk*. 9 август 2021. Посетено на 9 август 2021.
2. 1 2  „архивска копија". Архивирано од изворникот на 2011-06-15. Посетено на 2011-02-20.
3. 1 2  „Значајни личности за Битола - Култура" - зборник на НУБ, Битола, 2010 г. стр.12
4. ↑  „архивска копија". Архивирано од изворникот на 2012-04-10. Посетено на 2011-02-20.
5. ↑  „Стевче Алушовски не е повеќе тренер на Пелистер". *Екипа*. 29 јануари 2019. Посетено на 4 март 2019.
6. ↑  Алушовски: Ова е убав предизвик, ми се допадна проектот на Тор gol.mk; 9 мај 2022

|  |  |  |  |  |
| --- | --- | --- | --- | --- |
| 

| * п
* р
* у
Македонска ракометна репрезентација – Европско првенство 2012 - 5-то место |
| --- |
|  |
| 
* 3 Манасков
* 5 Стоилов
* 6 Алушевски
* 7 К. Лазаров
* 8 Митков
* 9 Јоновски
* 10 Ангеловски
* 11 Темелков
* 13 Миркуловски
* 14 Маркоски
* 15 З. Мојсоски
* 16 Ристовски
* 18 Н. Мојсовски
* 19 Димовски
* 20 Ангелов
* 23 Ф. Лазаров
* Тренер: Шундовски

 | Македонија |

 |